Μανιταρόσουπα βελουτέ
Νόστιμη, χορταστική και καταπραϋντική αυτή μανιταρόσουπα που θα σερβίρουμε είτε ως κύριο καθημερινό πιάτο είτε ως πρώτο, σε ένα γιορτινό ή επίσημο τραπέζι.
500 γρ. μανιτάρια λευκά , 250 γρ. μανιτάρια πλευρώτους , 3 κoυτ. σούπας ελαιόλαδο , 120 ml λευκό ξηρό κρασί, 1 πράσο (το άσπρο μέρος), ψιλοκομμένο , 1 πατάτα κομμένη σε κυβάκια , 2 σκελίδες σκόρδου, ψιλοκομμένες , 2 κουτ. σούπας ψιλοκομμένα φύλλα φρέσκου δυόσμου ή 1 κουτ. γλυκού ξερός, τριμμένος , 3 κουτ. σούπας ψιλοκομμένα φύλλα μαϊντανού , 1 λίτρο ζωμός κοτόπουλου, πολύ ζεστός, 2 κουτ. σούπας ψιλοκομμένο σχοινόπρασο , αλάτι, φρεσκοτριμμένο πιπέρι
Για να φτιάξουμε την μανιταρόσουπα, αρχικά σκουπίζουμε τα μανιτάρια με υγρή πετσέτα και τα κόβουμε σε λεπτά φετάκια.Ζεσταίνουμε το ελαιόλαδο σε μια κατσαρόλα και σοτάρουμε το σκόρδο και το πράσο σε χαμηλή φωτιά για 1 λεπτό. Προσθέτουμε τα μανιτάρια, σκεπάζουμε και τα μαγειρεύουμε μέχρι να βγάλουν τα υγρά τους και να μαραθούν ελαφρά.Ρίχνουμε το κρασί, τον ζωμό και την πατάτα και αφήνουμε να βράσουν με σκεπασμένη την κατσαρόλα για 10-15 λεπτά.Κατεβάζουμε από τη φωτιά και πολτοποιούμε το μείγμα σε δόσεις στον πολυκόφτη. Ρίχνουμε τον πολτό στην κατσαρόλα και συνεχίζουμε το βράσιμο για άλλα 10 λεπτά σε χαμηλή φωτιά μέχρι να χυλώσει ελαφρώς η σούπα.Προσθέτουμε τον δυόσμο, τον μαϊντανό, το σχοινόπρασο, αλατοπίπερο, ανακατεύουμε και σερβίρουμε. 
Μανιτάρια